Rusia e hapur për investime pas rënies ekonomike
Kjo ishte në mendjet e pjesëmarrësve në një konferencë investimesh në Moskë, përfshi ish ambasadorin britanik në Rusi Tony Brenton
Rusia është e hapur përsëri për investitorë të huaj, duke pritur vizitorë si guvernatori i Kalifornisë Arnold Schwarznegger dhe duke punuar për të hyrë në Organizatën Botërore të Tregëtisë vitin e ardhshëm. Korrespondenti i Zërit të Amerikës James Brooke njofton nga Moska për përpjekjet e Rusisë për t’iu bashkuar komunitetit global të investimeve. Ndërtesat me zyra të zbrazta në Moskë janë treguesit e rënies ekonomike që pësoi Rusia vitin e kaluar. Mëkëmbja këtë vit është anemike ndërsa Rusia po rritet sa gjysma e nivelit në Kinë, Indi dhe Brazil. Kjo ishte në mendjet e pjesëmarrësve në një konferencë investimesh në Moskë, përfshi ish ambasadorin britanik në Rusi Tony Brenton, tani këshilltar për kompaninë Lloyds Insurance. Shumë investitorë të huaj e konsiderojnë Rusinë të rrezikshme për të bërë biznes. Por Kremlini shpreson t’i zbusë këto shqetësime duke iu bashkuar më në fund Organizatës Botërore të Tregëtisë pas gjati dy dekadash vonesë. Andrew Somers është president i Dhomës Amerikane të Tregëtisë në Rusi. Guvernatori i Kalifornisë Arnold Schwarzenegger dhe një ekip investitorësh amerikanë e panë nga afër Rusinë së fundmi, duke i kthyer vizitën presidentit rus Dmitry Medvedev i cili ishte në Silicon Valley këtë vit. Guvernatori Schwarzenegger e quajti Rusinë një minierë ari për nga mundësitë ekonomike. Por megjithë mbështetje të tilla nga figura të njohura, dhe një program privatizimi pesë vjeçar prej 50 miliardë dollarësh, shumë kompani në Rusi janë ende nën kontrollin e shtetit. Përsëri ish ambasadori britanik Tony Brenton. Një rrezik tjetër është korrupsioni i lartë. Alexander Lebedev, një nga aksionerët më të mëdhenj të Aeroflotit, ka ngritur akuza se rivalët e biznesit paguan policinë për të bastisur bankën e tij kohët e fundit. Organizata globale Tranparency International e rradhit Rusinë të 154-ën nga 178 vendet duke e vënë atë ndër vendet më të korruptuara në Evropë. Elena Panfilova është përfaqësuese e grupit në Rusi. Kompania jugkoreane e makinave Hyndai hapi një fabrikë në Rusi. Kompania franceze Renault po kërkon të dyfishojë investimin në një kompani shtetërore për prodhimin e makinave. Andrew Cranston, është partner në firmën KPMG që ka punuar në Rusi për 15 vjet. Kur investitorët amerikanë vijnë këtu ata provojnë gjithnjë e më pak shok kulturor. Starbucksi po shumëfishohet në mbarë Moskën. Miller sapo hapi një fabrikë birre. Hotelet Hilton dhe Holiday Inns kanë njoftuar planet për t’u zgjeruar në Rusi.